“อายิโนะโมะโต๊ะ” ร่วมสนับสนุน อย.
"อายิโนะโมะโต๊ะ" ร่วมสนับสนุน อย. ในงาน “รู้ฉลาก กินฉลาด ลดโซเดียม เพื่อสุขภาพ”
23 ก.ย. 2562

วรงค์ ประยูรพงศ์ กรรมการผู้จัดการ บริษัท อายิโนะโมะโต๊ะ (ประเทศไทย) จำกัด เป็นตัวแทนรับมอบประกาศนียบัตรจาก สาธิต ปิตุเตชะ รัฐมนตรีช่วยว่าการกระทรวงสาธารณสุข ในงาน “รู้ฉลาก กินฉลาด ลดโซเดียม เพื่อสุขภาพ” จัดโดยสำนักงานคณะกรรมการอาหารและยา เพื่อประชาสัมพันธ์และสร้างความตระหนักรู้แก่ประชาชนในการลดการบริโภคเกลือหรือโซเดียมอย่างถูกต้องและมีสุขภาพดีห่างไกลโรค สอดคล้องกับการดำเนินงานตามยุทธศาสตร์การลดโซเดียมในประเทศไทยและองค์การอนามัยโลก (WHO) 
ทั้งนี้ “อายิโนะโมะโต๊ะ” ยังได้ร่วมออกบูธเพื่อให้ความรู้ในการใช้ศาสตร์แห่งรสชาติ “อูมามิ” เพื่อลดปริมาณโซเดียมในมื้ออาหาร ซึ่งเป็นอีกหนึ่งทางเลือกเพื่อสุขภาพอีกด้วย ภายในงานได้รับเกียรติจากท่านรัฐมนตรีช่วยว่าการกระทรวงสาธารณสุข และ นายแพทย์ธเรศ กรัษนัยรวิวงค์ เลขาธิการคณะกรรมการอาหารและยา ร่วมเยี่ยมชมบูธอายิโนะโมะโต๊ะ โดยมี ทองดี ปาโส กรรมการผู้จัดการ เกศยา ชัยชาญชีพ กรรมการ บริษัท อายิโนะโมะโต๊ะ (ประเทศไทย) จำกัด และทีมงาน ร่วมให้การต้อนรับ
โดยพิธีมอบประกาศนียบัตรและกิจกรรมจัดขึ้นเร็วๆนี้ ณ ศูนย์การค้า เอ็มบีเค เซ็นเตอร์ ชั้น 5 โซน D กรุงเทพฯ